กฟผ.แจ้งคนไทยใช้ไฟพีคสูงสุดวันนี้
กฟผ.เผยยอดใช้ไฟฟ้าสูงสุดวันนี้ที่ระดับ22,212เมกะวัตต์ทำลายสถิติเมื่อปี52
2 มี.ค. 2553

กฟผ.เผยยอดใช้ไฟฟ้าสูงสุดวันนี้ที่ระดับ22,212เมกะวัตต์ทำลายสถิติเมื่อปี52
นายพิบูลย์  บัวแช่ม  ผู้ช่วยผู้ว่าการควบคุมระบบกำลังไฟฟ้า  การไฟฟ้าฝ่ายผลิตแห่งประเทศไทย (กฟผ.)  เปิดเผยว่า เมื่อเวลา 14.00 น. ของวันที่ 2 มี.ค. ความต้องการใช้ไฟฟ้าสูงสุด(พีค)ได้ทำลายสถิติของพีคปีที่ผ่านมา อยู่ที่ระดับ 22,212  เมกะวัตต์  ปรับเพิ่มขึ้นจากปีก่อน 168 เมกะวัตต์ ซึ่งเป็นไฟพีคที่เกิดขึ้นเร็วกว่าที่คาดการณ์ไว้น่าจะอยู่ในช่วงเดือนเม.ย.ในขณะที่ระดับอุณหภูมิที่วัดได้อยู่ที่ 35.6 องศาเซลเซียส เท่านั้น เพราะถ้าเทียบกับไฟพีคปีก่อนอยู่ที่ 38.7 องศา  
อย่างไรก็ตามมีความเป็นไปได้ที่ไฟพีคจะมีการทำลายสถิติอีกหลายครั้ง เพราะเพิ่งเข้าสู่เดือนมี.ค.  เนื่องจากสถิติที่ผ่านมาไฟพีคจะเกิดในดือนเม.ย. เป็นส่วนใหญ่